Earth Song
„Earth Song“ („Yer qoʻshigʻi“) – amerikalik qoʻshiqchi Michael Jackson ijro etgan qoʻshiq. Xonandaning HIStory: Past, Present and Future, Book I (1995) nomli toʻqqizinchi studiyaviy albomiga kiritilgan. 1995-yilning 27-noyabrida Epic Records leyblida albomning uchinchi singli sifatida chiqarilgan. „Earth Song“ blyuz, gospel va opera janrlari unsurlarini oʻz ichiga olgan balladadir. Jackson oldin ham „We Are the World“, „Man in the Mirror“ va „Heal the World“ kabi ijtimoiy mavzudagi qoʻshiqlarni ommaga taqdim etgan boʻlsa-da, „Earth Song“ uning atrof-muhitni muhofaza qilishga bagʻishlangan birinchi qoʻshigʻi boʻlgan. Qoʻshiq uchun klip ham suratga olingan. Klip 1997-yilda Grammy mukofotiga nomzod etib koʻrsatilgan .